**RESYME` OG SPØRSMÅL FRA SØNDAGENS TALE, DATERT 08.09.2019, VED PASTOR GJEERMUND IGLAND**

**TEMA: RAUSHET**

Tekstene er hentet fra;

Ordspr. 11-24-26

2.Kor.8.1-5

2.Kor.9.6-15

Misjonskirken Norges motto er; Rotfestet, Raus og Relevant

Alt vi har, er en gave fra GUD og den gaven er gratis. Raushet handler om hvordan vi bruker gavene i våre liv, i forhold til andre mennesker. Raushet handler om å være til velsignelse for andre. Forskningen viser at de som har lært seg raushet, har et rikere liv.

Raushet er å se at vi er forskjellige og ikke feilfrie og likevel kunne strekke ut en hånd. Raushet er å delta på Filter og Alle Sammen Møter og kunne velsigne den innsats og det arbeid som legges ned i arbeid for alle generasjoner.

**GUDS ORD er HELLIG** og står **FAST**, men måten vi møter mennesker på, kan være forskjellig. Derfor er raushet preget av vilje til forandring. Å våge og inkludere andre mennesker i våre sammenhenger er viktig. Det er med på å gi vekst og øke fellesskapet i menigheten.

Å ha en generøs livsstil handler om å engasjere seg i andres liv. Å glemme oss selv og tilgi andre, burde være vår bønn.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.